அண்மைக் காலமாக தமிழர்கள் பல மதங்களுக்கு மாறுவதையும் அதனை விளம்பரப்படுத்துவதையும் காண முடிகிறது. அதிலும் சில நடிகர், நடிகைகள் ஏன் தாங்கள் மதம் மாறினார்கள் என்பதை காணொளி பதிவுகளில் கூறி வருகின்றனர். இதன் மூலமாக அந்தந்த மதங்களை சேர்ந்தவர்களுக்கு ஒரு உற்சாகம் பிறக்கிறது. ஒரு சிலர் தங்கள் நோய் குணமானது அதனால் நான் கிறித்துவ மதத்திற்கு மாறிவிட்டேன் என்று கூறுகின்றனர். ஒரு சிலர் எனக்கு இஸ்லாம் மார்க்கம் பிடித்துள்ளது, அதனால் நான் அந்த மார்க்கத்தை விரும்பி ஏற்றுள்ளேன் என்கின்றனர். நகரங்களில் வாழும் தமிழர்கள் தாங்கள் விரும்பாமலே ஆரிய இந்து மதத்தை தழுவும் நிலைக்கு தள்ளப்பட்டு உள்ளனர். அதாவது சமஸ்க்ரித்த பண்பாட்டை, வழிபாட்டை ஏற்றுக் கொள்ளும் நிலை அவர்களுக்கு உருவாகி உள்ளது. திராவிட நாத்திக மதத்தை தழுவியர்கள் பலரும் மொத்தமாக தமிழையும், தமிழர் பண்பாட்டையும் காட்டுமிராண்டித்தனம் என்று சொல்லி ஒதுக்கித் தள்ளிவிட்டனர்.